《赠岐山姜明府》
唐代·李端

昨夜闻山雨，归心便似迟。几回惊叶落，即到白头时。

雁影将魂去，虫声与泪期。马卿兼病老，宋玉对秋悲。

谢客才为别，陶公已见思。非关口腹累，自是雪霜姿。

酿酒栽黄菊，炊粳折绿葵。山河方入望，风日正宜诗。

牧竖寒骑马，边烽晚立旗。兰凋犹有气，柳脆不成丝。

别后如相问，高僧知所之。

作者简介：李端（约737年—约784年），字正已，出身赵郡李氏东祖房，唐代诗人。是北齐文宣帝高洋皇后李祖娥的堂弟李孝贞六世孙。少居庐山，师事诗僧皎然。大历五年进士。曾任秘书省校书郎、杭州司马。晚年辞官隐居湖南衡山，自号衡岳幽人。今存《李端诗集》三卷。其诗多为应酬之作，多表现消极避世思想，个别作品对社会现实亦有所反映，一些写闺情的诗也清婉可诵，其风格与司空曙相似。李端是大历十才子之一。今存《李端诗集》三卷。其子李虞仲，官至兵部侍郎。